Bileog Achoimre Feidhmiúcháin (2 leathanach ar a mhéad)

Measúnú tionchair ar athbhreithniú Threoir 2000/59/CE maidir le saoráidí glactha calafoirt don dramhaíl a ghintear ar bord loinge agus d’iarmhar lasta

A. An gá atá le beart

Cén fhadhb atá ann agus cén fáth ar fadhb í ar leibhéal an Aontais?

1. Sceitheadh dramhaíola ar muir, a bhfuil tionchar diúltach aige ar an muirthimpeallacht. Meastacháin bhliantúla: 31 000 m³ de dhramhaíl ola, Múnlach: 136 000 m³ agus Bruscar: 60 000 – 300 000 tona. 2. Ualach riaracháin (costas measta EUR 127m/bliain) a bhaineann le cur chun feidhme na Treorach, a imreoidh tionchar diúltach ar oibríochtaí iompair mara.

Cad é ba cheart a bhaint amach?

1. An comhshaol muirí a chosaint trí bhíthin laghdú a dhéanamh ar sceitheadh dramhaíola ar muir a ghintear ar bord loinge agus cur le cuspóirí leathana an gheilleagair chiorclaigh; 2. Oibríochtaí muirí a éascú trí bhíthin an tualach riaracháin a laghdú.

Cad é an breisluach atá le beart a dhéanamh ar leibhéal an Aontais (coimhdeacht)?

Tá gá le beart ar leibhéal AE chun: ·Rialacha arna naontú go hidirnáisiúnta (MARPOL) a chur chun feidhme ar bhealach comhchuibhithe chun dul i ngleic le fadhb an truaillithe ó longfhoinsí; ·Cothroime iomaíochta a chur ar fáil do chalafoirt agus d’úsáideoirí calafoirt, ionas go dtiocfaidh méadú ar iomaíocht san earnáil.

B. Réitigh

Cad iad na roghanna chun go bhféadfar na cuspóirí a bhaint amach? An bhfuil rogha thosaíochta ann nó nach bhfuil? Mura bhfuil, cén fáth atá leis sin?

·Rogha 1: Cás bonnlíne ·Rogha 2: Athbhreithniú íosta: tionscnaimh spriocdhírithe agus coigeartuithe dlíthiúla gonta; ·Rogha 3: Ailíniú MARPOL: tuilleadh ailínithe le MARPOL, agus aird ar sceitheadh neamhdhleathach dramhaíola ar muir. Cigireachtaí Saoráidí Glactha Calafoirt a ionchorprú i Rialú Stáit ar Chalafoirt; ·Rogha 4: Réimeas AE um Shaoráidí Glactha Calafoirt (PRF) thar MARPOL: réimeas PRF a neartú thar MARPOL: seachadadh éigeantach don dramhaíl ar fad ó longa; ·Roghanna malartacha 3B agus 4B: Bruscar Muirí: aghaidh a thabhairt go háirithe ar fhadhb an bhruscair muirí ó longa. Seasamh na soitheach iascaireachta agus na nárthach áineasa faoin Treoir a athshainiú. Is í rogha 3b (ailíniú MARPOL le haird bhreise ar bhruscar muirí) an rogha tosaíochta.

Cad iad na tuairimí atá ag na geallsealbhóirí? Cé a thacaíonn leis na roghanna éagsúla?

Cuireann na geallsealbhóirí uile fáilte roimh an athbhreithniú agus tá siad i bhfabhar tuilleadh comhchuibhithe ar na rialacha ar leibhéal AE. - Tá roinnt Calafort ag cur in aghaidh na táille indírí de 100 % ar bhruscar agus b’fhearr leo na príomhphrionsabail aisghnóthaithe costas a athchóiriú chun éifeachta (PO 3 agus PO 4). -Tá úsáideoirí calafoirt ag iarraidh tuilleadh trédhearcachta maidir leis na táillí dramhaíola, nósanna imeachta comhairliúcháin níos fearr agus comhchuibhiú an réimis díolúine (PO 3 agus PO 4) - Tá formhór na ngeallsealbhóirí i bhfabhar tuilleadh ailínithe le MARPOL (raon feidhme agus sainmhínithe) (PO 3) Toisc go dtugann Rogha 3B an dá chuspóir ghinearálta le chéile, is í sin rogha fhormhór na ngeallsealbhóirí.

C. Tionchar na rogha tosaíochta

Cad iad buntáistí na rogha tosaíochta (más ann di; murab ann, cad iad buntáistí na bpríomhroghanna)?

Buntáistí don chomhshaol: Laghdófar cuid shuntasach den sceitheadh neamhdhleathach dramhaíola ar muir agus cuirfear go mór leis an ngeilleagar ciorclach. Cé gur deacair na buntáistí don chomhshaol a mheas, is buntáistí suntasacha a bheidh iontu, mar a léiríonn an costas atá le hoibríochtaí glanta (ar an trá) agus an costas atá leis an dochar a dhéantar don earnáil iascaireachta. Buntáistí Eacnamaíochta: Laghdú measta EUR 286 000 ar chostais forfheidhmithe agus laghdú measta 6,5 milliún euro ar an ualach riaracháin. Buntáistí Sóisialta: Breis fostaíochta tuartha san earnáil bhainistíochta dramhaíola agus san earnáil turasóireachta; breis feasachta ar bhruscar muirí ó fhoinsí muirbhunaithe.